CELEX: 62021CN0581
Language: et
Date: 2021-09-21 00:00:00
Title: Kohtuasi C-581/21 P: Ryanair DAC ja Laudamotion GmbH 21. septembril 2021 esitatud apellatsioonkaebus Üldkohtu (kolmas koda) 12. juuli 2021. aasta otsuse peale kohtuasjas T-866/19: Ryanair ja Laudamotion versus komisjon

15.11.2021   
            
            
               ET
            
            
               Euroopa Liidu Teataja
            
            
               C 462/31
            
         
      Ryanair DAC ja Laudamotion GmbH 21. septembril 2021 esitatud apellatsioonkaebus Üldkohtu (kolmas koda) 12. juuli 2021. aasta otsuse peale kohtuasjas T-866/19: Ryanair ja Laudamotion versus komisjon
      (Kohtuasi C-581/21 P)
      (2021/C 462/36)
      Kohtumenetluse keel: inglise
      
         Pooled
      
      
         Apellandid: Ryanair DAC, Laudamotion GmbH (esindajad: avocat E. Vahida, abogado S. Rating ja dikigoros I.-G. Metaxas-Maranghidis)
      
         Teine menetlusosaline: Euroopa Komisjon
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada vaidlustatud kohtumäärus;
               
            
                  —
               
               
                  saata asi tagasi Üldkohtusse uue otsuse tegemiseks;
               
            
                  —
               
               
                  teha otsus apellatsiooni- ja esimese astme menetluse kohtukulude jaotuse kohta hiljem.
               
            
         Väited ja peamised argumendid
      
      Apellandid esitavad kaks väidet.
      Üldkohus rikkus ELi õigust ja moonutas tõendeid (1) kui ta järeldas, et teenindusaegade määruse (1) esimus on asjakohane selle kindlakstegemisel, kas liikluse jaotuse eeskirjad (2) hõlmavad rakendusmeetmeid, ja (2) kui ta ei võtnud arvesse asjade loomulikku kulgu, tegemaks kindlaks apellantide poolt teenindusaegade koordinaatorile esitatud rakendusmeetmete võtmise taotluse kunstlikku olemust.
      Lisaks väidavad apellandid, et Üldkohus ei põhjendanud oma järeldusi vaidlustatud kohtumääruses.
      
         (1)  Nõukogu 18. jaanuari 1993. aasta määrus (EMÜ) nr 95/93 ühenduse lennujaamades teenindusaegade jaotamise ühiste eeskirjade kohta (EÜT 1993, L 14, lk 1; ELT eriväljaanne 07/02, lk 3).
      
         (2)  Komisjoni 24. septembri 2019. aasta rakendusotsus (EL) 2019/1585, milles käsitletakse Amsterdam Schipholi ja Amsterdam Lelystadi lennujaamade vahelise liikluse jaotuse eeskirjade kehtestamist vastavalt määruse (EÜ) nr 1008/2008 artiklile 19 (teatavaks tehtud numbri C(2019) 6816 all) (ELT 2019, L 246, lk 24).